Fuorto San Felipe del Morro

Fuorto San Felipe del Morro aŭ El Castillo San Felipe del Morro en la hispana estas citadelo de la 16-a jarcento kiu situas ĉe la plej nord-okcidenta parto de la duoninsulo San Juan, Puerto-Riko. Nomita honere al Reĝo Filipo la 2-a de Hispanio, la fuorto, ankaŭ nomata "El Morro", estis farita por gardi la enirejon de la golfeto de San Juan, kaj defendi la urbon San Juan (eld. "sanĥŭAn") kontraŭ malamikoj venintaj de la maro. En 1983, la fuorto estis deklarita Monda Heredaĵo de UNESKO. Pli ol du milionoj da vizitantoj jare esploras la ventbatitajn remparojn kaj faras el la fuorto unu el la plej gravaj turismaj allogaĵoj de Puerto-Riko. Kontraŭ "El Morro", ĉe la alia flanko de la golfeto malpli granda fuorto nomita "El Cañuelo" komplementis la defendon de la enirejo de la golfeto. Referencoj Eksteraj ligiloj